Jane Fonda

**Jayne Seymour Fonda** (født 1937) er en amerikansk skuespiller, forfatter, filmprodusent, politisk aktivist, fitness-guru og modell som har vunnet to Oscar for beste kvinnelige hovedrolle.

## Liv og virke
### Bakgrunn
Jane Fonda er datter av skuespilleren Henry Fonda og søster til skuespilleren Peter Fonda.

Hun hadde småroller i skoleoppsetninger, men var den gang ikke egentlig interessert i å stå på scenen.

Hennes mor, sosietetskvinnen Frances Seymour Brokaw Fonda, kunne tilbakeføre sitt stamtre til Edward Seymour, bror til Jane Seymour, en av den engelske konge Henrik VIIIs ektefeller. Moren tok sitt eget liv på sin 42. fødselsdag mens hun var innlagt på et mentalsykehus, etter at Henry Fonda tre måneder tidligere hadde erklært han ville skilles fordi han hadde innledet et forhold til den 21 år gamle Susan Blanchard. Jane Fonda var 12 år gammel da moren døde. Henry Fonda og Susan Blanchard var gift fra 1950 til 1956.

Etter å ha droppet ut av studiene ved det prestisjefylte Vassar College dro Jane Fonda til Paris for å studere kunst. Etter et halvt år i Paris returnerte hun til USA, der hun begynte å jobbe som fotomodell og var på omslaget til tidskriftet *[[Vogue]]* to ganger.

### Skuespiller
I 1958 traff hun Lee Strasberg, og begynte å studere ved hans teaterskole i New York City. Strasberg sa at hun hadde talent, og hun bestemte seg for å bli skuespiller. I 1960 debuterte hun på både Broadway og i Hollywood. I 1965 giftet hun seg med den franske filmregissøren Roger Vadim, som forsøkte å gjøre henne til et sexsymbol og en ny Brigitte Bardot, blant annet i filmen *[[Barbarella (film)|Barbarella]]* (1968). Filmen ble til tross for blandet kritikk en kassasuksess. Vadim satte også opp den beryktede amerikanske musikalen «Calcutta» med Jane Fonda i nakenscener på et teater i Paris høsten 1969.

På slutten av 1960-tallet vendte Jane Fonda tilbake til USA, der hun begynte å engasjere seg politisk og kom i konflikt med myndighetene på grunn av at hun støttet Black Panthers og indianerne. Hun var en sterk motstander av Vietnamkrigen, og sammen med skuespilleren Donald Sutherland dannet hun *Anti-War Troup* og trosset Pentagon ved å reise rundt til forskjellige militærforlegninger.

Fonda ble arrestert på Cleveland-Hopkins internasjonale lufthavn 3. november 1970, mistenkt for narkotikasmugling. Hun hadde nettopp kommet tilbake til USA etter å ha vært i Canada for å holde en tale om Vietnamkrigen da tollerne fant noen konvolutter med piller under en gjennomsøking av bagasjen hennes. Pillene ble konfiskert og hun ble anholdt, satt i arresten, og siden løslatt mot kausjon. Det var da hun ankom arresten at det berømte mugshotet med den knyttede neven hennes ble tatt. Arrestasjonen av Fonda ble gjenstand for mye oppmerksomhet i pressen, men da det til slutt viste seg at pillene kun var vitaminer var pressen ikke like interessert.
Hun poserte i 1972 på en nordvietnamesisk luftvernskanon, noe som hun senere har beskrevet som  «den største feilbedømning som jeg overhodet kan forestille meg».

I april 2019 fortalte Fonda i et intervju med den britiske utgaven av motemagasinet *[[Vogue]]* at hun har hatt kreft flere ganger. Hun har blant annet gjennomgått en brystbevarende operasjon på grunn av brystkreft og fått fjernet en svulst på leppen. Hun har også osteoporose, noe som også faren og broren hadde. Dette har ført til at hun har måttet få operert inn nye hofter og nytt kne; «*I was just starting a new relationship and I had to be able to kneel.*»

### Ekteskap
Jane Fonda har vært gift tre ganger:
# 1965–1973 med Roger Vadim, fransk filminstruktør. De har sammen datteren Vanessa Vadim (født 1968)
# 1973–1990 med Tom Hayden, amerikansk politiker. De har sønnen Troy Garity (født 1973)
# 1991–2001 med Ted Turner, grunnlegger av CNN

## Filmografi (utvalg)
### Film
* 1960 – *[[Tall Story]]* – June Ryder
* 1962 – *[[Walk on the Wild Side]]* – Kitty Twist
* 1962 – *[[The Chapman Report]]* – Kathleen Barclay
* 1962 – *[[Period of Adjustment]]* – Isabel Haverstick
* 1963 – *[[In the Cool of the Day]]* – Christine Bonner
* 1963 – *[[Sunday in New York]]* – Eileen Tyler
* 1964 – *[[Les félins]]* – Melinda
* 1964 – *[[La ronde]]* – Sophie
* 1965 – *[[Balladen om Cat Ballou]]* (*Cat Ballou*) – Catherine «Cat» Ballou
* 1966 – *[[Det hete døgnet]]* (*The Chase*) – Anna Reeves
* 1966 – *[[Når leken er slutt]]* (*La curée*) – Renee Saccard
* 1966 – *[[Any Wednesday]]* – Ellen Gordon
* 1967 – *[[Etter natt kommer dag]]* (*Hurry Sundown*) – Julie Ann Warren
* 1967 – *[[Barbent i parken (film)|Barbent i parken]]* (*Barefoot in the Park*) – Corie Bratter
* 1968 – *[[Histoires extraordinaires]]* – Contessa Frederica
* 1968 – *[[Barbarella (film)|Barbarella]]* – Barbarella
* 1969 – *[[De skyter jo hester, ikke sant?]]* (*They Shoot Horses, Don't They?*) – Gloria Beatty
* 1971 – *[[Klute]]* – Bree Daniels
* 1972 – *[[Tout va bien]]* – Suzanne
* 1973 – *[[Steelyard Blues]]* – Iris Caine
* 1973 – *[[Et dukkehjem (1973, Losey)|Et dukkehjem]]* – Nora Helmer
* 1976 – *[[Den blå fuglen]]* (*The Blue Bird*) – Night
* 1977 – *[[Fun with Dick and Jane (1977)|Fun with Dick and Jane]]* – Jane Harper
* 1977 – *[[Julia (film)|Julia]]* – Lillian Hellman
* 1978 – *[[Hjemkomsten]]* (*Coming Home*) – Sally Hyde
* 1978 – *[[Det kom en cowboy]]* (*Comes a Horseman*) – Jane Fonda
* 1978 – *[[California Suite]]* – Hannah Warren
* 1979 – *[[Kinasyndromet]]* (*The China Syndrome*) – Kimberly Wells
* 1979 – *[[Den elektriske rytter]]* (*The Electric Horseman*) – Hallie
* 1980 – *[[Hvordan bli kvitt sjefene]]* (*9 to 5*) – Judy Bernly
* 1981 – *[[Sensommer]]* (*On Golden Pond*) – Chelsea Thayer Wayne
* 1981 – *[[Rollover]]* – Lee Winters
* 1985 – *[[Agnes of God]]* – Dr. Martha Livingston
* 1986 – *[[Dagen derpå]]* (*The Morning After*) – Alexandra «Alex» Sternbergen / Viveca Van Loren
* 1989 – *[[Old Gringo]]* – Harriet Winslow
* 1990 – *[[Alt er mulig]]* (*Stanley & Iris*) – Iris King
* 2005 – *[[Svigermonster]]* (*Monster-in-Law*) – Viola Fields
* 2007 – *[[Georgia Rule]]* – Georgia Randall
* 2011 – *[[Hva om vi alle bodde sammen?]]* (*Et si on vivait tous ensemble?*) – Jeanne
* 2011 – *[[Peace, Love & Misunderstanding]]* – Grace
* 2013 – *[[The Butler]]* – Nancy Reagan
* 2014 – *[[Better Living Through Chemistry]]* – Apotekkunde / fortellerstemme
* 2014 – *[[This Is Where I Leave You]]* – Hilary Altman
* 2015 – *[[Youth (2015 film)|Youth]]* – Brenda Morel
* 2015 – *[[Fathers and Daughters]]* – Teddy Stanton
* 2017 – *[[Our Souls at Night]]* – Addie Moore
* 2018 – *[[Book Club (film)|Book Club]]* – Vivian
* 2022 – *[[Moving On]]* – Claire 
* 2023 – *[[Book Club – The Next Chapter]]* – Vivian

### TV (utvalg)
* 1960: *A String of Beads* (TV-film) – Gloria Winters
* 1984: The Dollmaker (TV-film) – Gertie
* 2013–2014: *[[The Newsroom]]* – Leona Lansing
* 2015–2022: *[[Grace and Frankie (TV-serie)|Grace and Frankie]]* – Grace Hanson
* 2016: *Elena and the Secret of Avalor* – Shuriki (stemme)
* 2017–: *Elena of Avalor* – Shuriki (stemme)

### Dokumentarer
* 1972: *F.T.A.*
* 1990: *The Earth Day Special* – Helen
* 2002: *Searching for Debra Winger*
* 2003: *V-Day: Until the Violence Stops*

### ''Jane Fonda's'' – treningsvideoserie
* 1982: *Workout* / *Workout Starring Jane Fonda*
* 1983: *Pregnancy, Birth and Recovery Workout*
* 1983: *Workout Challenge*
* 1984: *Prime Time Workout* / *Easy Going Workout*
* 1985: *New Workout*
* 1986: *Low Impact Aerobic Workout*
* 1987: *Start Up* / *Start Up with Jane Fonda*
* 1987: *Sports Aid*
* 1987: *Workout with Weights* / *Toning and Shaping*
* 1988: *Complete Workout*
* 1989: *Light Aerobics and Stress Reduction Program* / *Stress Reduction Program*
* 1990: *Lean Routine Workout*
* 1990: *Workout Presents Fun House Fitness: The Swamp Stomp*
* 1990: *Workout Presents Fun House Fitness: The Fun House Funk*
* 1991: *Lower Body Solution*
* 1992: *Step Aerobic and Abdominal Workout*
* 1993: *Favorite Fat Burners*
* 1993: *Yoga Exercise Workout*
* 1994: *Step and Stretch Workout*
* 1995: *Personal Trainer Series: Low Impact Aerobics & Stretch*
* 1995: *Personal Trainer Series: Total Body Sculpting*
* 1995: *Personal Trainer Series: Abs, Buns & Thighs*
* 2010: *Prime Time: Fit and Strong*
* 2010: *Prime Time: Walkout*
* 2011: *Prime Time: Trim, Tone & Flex*
* 2011: *Prime Time: Firm & Burn*
* 2012: *Am/Pm Yoga for Beginners*

## Bibliografi
### Av Jane Fonda
* 
* 
* 
* 
* 
* 
* 
* 

### Om Jane Fonda
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
* 
* 
*